Tädi Varvaarad on valdav osa ülejäänud rinnahoidjaid, mis on suuremate korvidega ja mõeldud siis täidlasema tissivaramu omanikele. Üldiselt on nad kas beezid või valged või mustad. Muid toone pole mina nendel täheldanud. Ja ma tean, et minu vanaema kandis ka sellise lõike ja materjaliga "asju" juba õndsal nõukaajal. Aga kui inimene on näiteks mitte 55, vaid ütleme, 18-25? Ja tal on juhtumisi näiteks D või E või isegi F korv, mis muide ei ole üldse mingi haruldus tänapäeval. (Ma ei räägi siin endast, aga never say never - kui ma samas tempos ebasportlik olen, siis ühel koledal päeval võib nii juhtuda küll et minu kehamassiindeksil ja minul endal tekib teineteise suhtes vastupidine arusaam saledast kehaehitusest.)